Diari Oficial de la Generalitat Valenciana


Sumari del DOGV 4137, del 28-11-2001 (2001/11059)

RESOLUCIÓ conjunta de 16 de novembre de 2001, de la Direcció General d'Ordenació i Innovació Educativa i Política Lingüística de la Conselleria de Cultura i Educació, i de la Direcció General d'Educació i Qualitat Ambiental de la Conselleria de Medi Ambient, per la qual es resol la convocatòria del concurs públic de projectes d'educació ambiental, i ajudes i subvencions per a la seua realització.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4137

Data del DOGV
:   28-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11207


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ conjunta de 16 de novembre de 2001, de la Direcció General d'Ordenació i Innovació Educativa i Política Lingüística de la Conselleria de Cultura i Educació, i de la Direcció General d'Educació i Qualitat Ambiental de la Conselleria de Medi Ambient, per la qual es resol la convocatòria del concurs públic de projectes d'educació ambiental, i ajudes i subvencions per a la seua realització. [2001/F11374]
  
Per l'Ordre conjunta de 10 de juliol de 2001, de la Conselleria de Cultura i Educació i de la Conselleria de Medi Ambient, publicada en el Diari Oficial de la Generalitat Valenciana d'11 de setembre de 2001, es convocà concurs públic de projectes d'educació ambiental, així com ajudes i subvencions per a la seua realització, dirigit a centres docents dels nivells no universitaris, públics i privats concertats, de la Comunitat Valenciana.
  
Complits els tràmits requerits en la convocatòria, una vegada transcorregut el termini de reclamacions, estudiades i, en el seu cas, ateses dites reclamacions, a proposta de la Comissió de Selecció, s'han seleccionat els projectes segons el que disposa la base octava de la mencionada ordre.
  
Conforme a la disposició final tercera de la dita ordre, per delegació dels consellers, resolem:
  
Primer
  
Seleccionar els centres docents que figuren en l'annex d'esta resolució perquè realitzen projectes d'educació ambiental de les modalitats A, B, C, D i E, contemplades en la base segona de l'Ordre conjunta de 10 de juliol de 2001, de la Conselleria de Cultura i Educació i de la Conselleria de Medi Ambient, per la qual es convoca un concurs públic de projectes d'educació ambiental, així com ajudes i subvencions per a la seua realització, dirigit a centres docents dels nivells no universitaris, públics i privats concertats, de la Comunitat Valenciana (DOGV 11.09.2001). Així mateix, concedir-los les quantitats indicades en concepte d'ajudes i subvencions, per un import total global de 68.160.363 pessetes (149.976,56 euros) a càrrec del capítol II del programa 421.30 i de 6.920.000 pessetes (41.590,04 euros) a càrrec del capítol IV del programa 421.30 de la línia T2144000.
  
Segon
  
Les obligacions dels centres beneficiaris i el procediment per a la percepció de les ajudes i subvencions concedides són els indicats en les bases 10 i 11 de la mencionada ordre de convocatòria.
  
Tercer
  
Conforme establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciós Administrativa, la present resolució, que posa fi a la via administrativa, podrà ser recorreguda pels centres privats concertats potestativament en reposició o be cabrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.